
101 sindicalistes assassinats el 2009 a tot el món, sobretot a l'Amèrica Llatina. Una cara més de la depredació capitalista envers la classe treballadora 


Núria Lliure 

"Sentència absolutòria per la Núria 


Antisionisme 

Continuen les protestes i el boikot contra Israel 


Girona.- El passat divendres 11 
de juny la Núria Pórtulas fou absol¬ 
ta arran del recurs interposat al 
Tribunal Suprem en resposta a la 
sentència dictada per 
l'Audiència Nacional que la con¬ 
demnava a dos anys i sis mesos 
de presó per temptativa 
inacabada de col laboració 
amb organització terrorista, a més 
d'una multa de 810 euros, dos 
anys i mig d'inhabilitació especial 
per a exercir el dret de sufragi pas¬ 
siu i vuit anys i mig d'inhabilitació 
absoluta. Però tot i la nostra ale¬ 
gria tenim coses a dir, perquè no 
volem oblidar tot el què ha pas¬ 
sat. Volem recordar que fa més 
de tres anys que van detenir a la 
Núria i tot just ara acabem saber 
la decisió del Tribunal Suprem. 
Durant aquests tres anys les 
proves no han canviat han seguit 
sent les mateixes: en material que 
podríem trobar en molts centres 
socials com ara adhesius d'Euskal 
Presoak, llibres, fanzines, cartells i 
d'altres tant surrealistes com la lli¬ 
breta blava, per cert, incautada 
il legalment en un escorcoll en un 
fals control rutinari. Les anotacions 
“con danos y finalidades terroris- 
tas" referents a l'acusació que es 
feia des d'Itàlia a un company pel 
qual hi havia una campanya de 
solidaritat en la que la Núria hi par¬ 
ticipava. Anotacions d'institucions 
per realitzar accions com les que 
hem fet nosaltres mateixes. 
Parlem de penjar pancartes, fer 


concentracions. La seva ideolo¬ 
gia anarquista, en la que es va 
focalitzar gran part del judici del 
passat juliol del 2009. Aquesta sen¬ 
tència desmonta totes les justifica¬ 
cions de tot el procés engegat en 
aquest cas, doncs el Tribunal 
Suprem ha deixar en evidència 
les actuacions dels Mossos 
d’esquadra i l'Audiència 
Nacional davant la societat. En la 
sentència s'especifica la incom¬ 
prensió per la qual AN i la fiscalia 
tiren endavant el procés de la 
Núria existint una sentència abso¬ 
lutòria amb la persona amb la 
qual se la vincula. Però estem 
convençuts que la seva llibertat 
respon únicament a la presència 
al carrer, a la resposta que la soci¬ 
etat Gironina va tenir quan van 
tancar una persona preventiva¬ 
ment, sense proves ni judici, 
durant 4 mesos a la presó i que ha 
tingut durant tot aquest temps en 
què ha durat aquest procés. 
Aquesta ha de ser una victòria de 
tots contra aquest sistema, una 
victòria per cada un de nosaltres 
que hem cridat, encartellat, pin¬ 
tat, difós. Tres anys més tard 
seguim recordant quins han estat 
els responsables, ens referim 
concretament als polítics que 
encara a dia d’avui estan al cap¬ 
davant de la Conselleria d’Interior, 
Joan Saura com a conselle i Joan 
Boada, aleshores secretari gener¬ 
al, sense oblidar tampoc a la 
resta de polítics del govern. 


Seguim recordant que aquests 
mateixos “ecosocialistes” que un 
dia es van posicionar en contra 
de la llei antiterrorista, actuant 
com uns titelles del sistema, la van 
acabar aplicant. No oblidem les 
agressions per part dels Mossos 
d'Esquadra a familiars de la Núria, 
ni la seva estratègia de capgirar 
els papers, convertint a les per¬ 
sones agredides en agressores 
dels veritables agressors. Seguim 
recordant les escoltes d'assem¬ 
blees i reunions del grup de suport 
a la Núria, les vigilàncies que han 
patit diferents membres de la 
campanya, els diferents proces¬ 
sos judicials que se'ns han obert 
amb l'objectiu de desgastar-nos i 
debilitar-nos. nPerò no ho han 
aconseguit, nosaltres no hem fet 
més que créixer i fer-nos més 
fortes a cada nou entrebanc. Tot 
i l’absolució seguim i seguirem 
exigint la derogació de la llei 
antiterrorista, l'abolició de 
l'Audiència Nacional i la dimissió 
dels responsables polítics com 
Joan Saura i Joan Boada. Volem 
alhora agraïr el compromís i la 
força de les ciutadanes en tots els 
actes de la campanya duts fins 
ara, aquest suport és i ha estat 
cabdal per la lluita i resistència 
d’una societat ètica i responsable 
amb l’entorn i els seus membres. 

Grup de suport 

Barcelona-Madrid.-Aprofitant la 
reunió del Consell de Ministres 
d’Afers Exteriors de la UE de dil¬ 
luns 14 a Luxemburg, i on el 
Ministre Moratinos va prometre 
presentar una proposta per aix¬ 
ecar el setge a Gaza, diversos 
membres de la Coordinadora 
d'entitats Amb Palestina al Cor 
es van concentrar durant el cap 
de setmana davant la dele¬ 
gació de la Comissió Europea a 
Barcelona exigint que des 
d'Europa s’aprovi un pla urgent 
per acabar amb aquest setge i 
per impulsar el procés de Pau a 
l’Orient Mitjà. Després d'estar 
encadenats a la delegació del 
govern el passat 5 de juny, 
membres de 'Amb Palestina al 
Cor' 

es concentraven i simulaven 


una masecre davant la seu 
europea. 

Mentrestant, les crides al boikot 
a productes israelís van obtenint 
resultats. A part de tot el consum 
a nivell individual, el boikot ha 
arribat a alguns distribuidors. El 
diumenge, la campanya de 
boicotpreventiu feia saber que 
la cadena Abacus ha retirat de 
les seves 34 botigues el pro¬ 
ducte Rummykub, un joc de 
taula propietat d'una empresa 
israeliana que exporta la majo¬ 
ria dels 3 mil.lions de jocs que 
fabrica a 54 paissos. Boicot pre¬ 
ventiu segueix la campanya 
internacional BDS (Boicot, 
Desinversions i Sancions contra 
íEstat d'Israel), inspirada amb la 
campanya de boicot al règim 
d'apartheid sud-africà. 


Bloquejos a Madrid 

Per altra banda a Madrid s'han 
dut a terme diferents boicots a 
actes pro-israelís;dimecres 8, 300 
persones bloquejaven íacte de 
l'ambaixador d'israel a la 
Universitat Autònoma de 
Madrid convidat a una confer¬ 
ència d'energies renovables. Tot 
i la presència policial, en veures 
desbordats per la protesta, les 
autoritats acadèmiques de la 
UAM van decidir suspendre la 
conferència a la que també 
havien acudit diversos empre¬ 
saris. Dies més tard, el dilluns 14 
diversos activistes van bloquejar 
la conferència sobre comerç 
israelí a Madrid. Diverses person¬ 
es es van encadenar pel coll i 
altres amb cadenes a l'edifici 
del Circo Price on es volia fer 
l'acte convocat per la xarxa 
Innova amb membres de la 
Cambra de Comerç israelí. 
Amb pancartes de "Israel 
asesina impunemente. Boikot 
activo a Israel" mig centenar 
d'activistes bloquejaven íentra- 
da i tiraven pintura vermella a 
l'entrada. Després de l'arribada 
de nombroses furgones policials 
que van fer fora els concentrats 
i tallar les cadenes dels encade¬ 
nats, l'acte pro-israelí va 
començar una hora i mitja tard. 
+info: centrodemedios.org 

Acció de protesta a la conferència sobre comerç israelí a Mardid 





















No a la llei d’estrangeria 


Segueix endavant la vaga de 
fam al CIE de la Zona Franca 


Barcelona - Es té constància que 
la vaga de fam es manté en peu, 
a càrrec, com a mínim, d'uns cinc 
interns del Centre d'Internament 
per Extrangers de la Zona Franca. 
Cal destacar que, segons s'ha 
pogut saber, la policia els contin¬ 
ua acovardint. Dijous passat, el 
director del CIE, fora de si, va 
retenir durant una estona diverses 
persones solidàries que acudien a 
visitar els presos, i els va amenaçar 
de detenir-les. Finalment, es va 
quedar només en una amenaça, 
que pretenia acovardir l'estreta 
solidaritat que s'està teixint amb els 
interns del CIE. Durant la nit del 
divendres al dissabte, almenys 
una persona va ser maltractada 
per un policia. Des de la direcció 
del CIE, cada vegada s'estan 
posant més obstacles a les per¬ 
sones que acudeixen a realitzar-hi 
visites i a parlar amb els familiars. 
Val a dir també que divendres 
passat van tornar a posar moltes 
dificultats per a realitzar les visites, i 
van amenaçar de restringir-les. 
Fins i tot, diverses persones se les va 
fer fora a empentes del lloc on 
esperaven per accedir a les visites. 
El que al principi va ser una vaga 


de fam d'unes 150 persones s'ha 
convertit en una protesta de 
menys persones perquè la policia 
que custodia el centre, i també el 
director, han amenaçat amb 
deportacions si continuava la 
protesta. I efectivament, han 
deportat a un bon nombre de 
persones, i han acovardit els 
interns amb la presència aquesta 
setmana d'antiavalots amb les 
porres a la mà. Els interns han 
denunciat a través dels seus famil¬ 
iars que les condicions d'higiene 
són pèssimes, que viuen amunte¬ 
gats fins a sis interns per cel.la, i que 
no s'avisa els interns, familiars, i 
advocats dels interns del dia i la 
hora en què seran deportats. El 
passat dissabte 12 de juny va tenir 
lloc una manifestació pels carrers 
del Raval. En la marxa hi van par¬ 
ticipar entre 150 i 200 persones i va 
recórrer els carrers del barri cridant 
consignes i parlant amb la gent. 
La marxa va acabar al Paral·lel, 
on hi havien diversos escenaris 
que van ser presos pels manifes¬ 
tants donant així a conèixer el 
conflicte que existeix dins el CIE. 

Pancarta de solidaritat amb els vaguistes del CIE de Zona Franca 


No a l’Sgae 

L'Ajuntament de BCN cedeix 
la sala Paral·lel a l'Sgae 


Ciutat Vella/Barcelona.- Des de 
la Xarxa de Ciutat Vella i 
EXGAE, denunciem que 
l'Ajuntament de Barcelona 
dóna la cessió de la Sala 
Paral -lel a la SGAE, una entitat 
de gestió privada, en detri¬ 
ment de la necessitat d'espais 
de creació cultural gestionats 
per entitats i artistes del barri i la 
ciutat. 

Recordem que la Sala Paral -lel, 
anterior Scènic, va ser expropi¬ 
at per l'Ajuntament per 11 mil¬ 
ions d'Euros que va pagar la 
ciutadania de Barcelona; que 
durant aquest temps la SGAE 
va hipotecar la Sala Paral·lel 
per 4,8 milions d'Euros, el que 
és indicatiu de la finalitat de 
lucre de l'operació; que el 
Districte de Ciutat Vella neces¬ 
sita d'espais de creació inde¬ 
pendents en clau barrial i que 
la majoria d'artistes del Districte 
no formen part ni estan interes¬ 
sats en incorporar-se a la 
SGAE; que l'Ajuntament es va 
comprometre a dotar el dis¬ 
tricte de Ciutat Vella d'una 
fàbrica de creació cultural al 
Teatre Arnau, que actualment 
es troba en venta, sense que 
tinguem notícia que el consis¬ 
tori tingui la voluntat d'adquirir- 
lo. 

La SGAE pot fer aquest 
operació gràcies a la opacitat 
de la seva pròpia gestió. 
Sostrau als seus legítims desti¬ 
nataris -els autors i editors que 
en són socis- els diners que 
hauria de repartir entre ells, i 
destina aquests diners a la pri- 
vatització i la especulació 
immobiliària i cultural, de man¬ 
era que priva a la ciutat d'un 
equipament pagat amb fons 


públics. 

La SGAE, al mateix temps que 
continua comprant teatres, en 
els últims mesos ha començat 
una reducció de plantilla que 
afectarà a una quarta part 
dels seus treballadors. Ells 
denuncien en una carta dirigi¬ 
da a la Ministra de Cultura, que 
la SGAE "se ha empenado en 
hipotecar las futuras recauda- 
ciones que pertenecen a sus 
socios en un proyectos despro- 
porcionados para los recursos 
de la Entidad". 

I també els socis denuncien en 
diversos fòrums (per la estruc¬ 
tura de la entitat, el 87% d'ells 
no pot expressar-se, ni té dret a 
que les seves propostes siguin 
agregades en l'ordre del dia), 
ARTeria es financia amb els 
drets d'autor recaudats però 
no repartits i amb el canon dig¬ 
ital. 

Atès aquests fets, exigim: 

- La fi del tracte de favor que 
l'Ajuntament de Barcelona ha 
dispensat a la SGAE amb la lic¬ 
itació de la Sala Paral·lel. 

- La sanció a la SGAE pel retard 
acumulat en l'operació per 
incompliment de contracte. 

- El compromís de l'Ajuntament 
que aquest equipament pas¬ 
sarà tant aviat com sigui possi¬ 
ble a un model de gestió cívi¬ 
ca i de futur compartit entre 
entitats i col -lectius d'artistes de 
Ciutat Vella. 

Ni la comunitat creativa, ni els 
veïns i veïnes de Barcelona 
serem actors i espectadors de 
la especulació, dels canon i de 
la prepotència. 

Veïnat contra l’especulació 


Continua l'oposició veïnal a 
l'hotel del Palau 


Barcelona.- Dimecres passat es 
va fer pública la querella pel 
cas de l'hotel del Palau, en 
què el fiscal acusa els saque¬ 
jadors confessos de l'entitat, 
Fèlix Millet i Jordi Montull, de 
tràfic d'influències i apropiació 
indeguda. Els veïns estan satis¬ 
fets per aquesta querella, i 
també perquè es vulgui cridar 
a declarar el conseller 
d'Economia, Antoni Castells, i 
diversos alts càrrecs de 
l'Ajuntament de Barcelona. 
Tampoc obliden, però, la seva 
màxima pretensió: que s'anul -li 
la requalificació feta a les fin¬ 
ques on s'havia de construir 
l'hotel i que es recuperin d'una 
vegada per a equipaments. 
Equipaments per a serveis del 
Palau, com va demanar la 
nova presidenta de la fun¬ 
dació, Mariona Carulla, i que 
els veïns veuen bé, i també 
per al barri. Sigui quina sigui la 
fórmula triada per fer-ho, 
l'oposició veïnal exigeix que 
no es demori més la recu¬ 
peració com a equipaments 
de les finques on s'havia de fer 
l'hotel del Palau. Volen que 
l'actual planejament s'anul·li 
del tot i les finques recuperin la 
qualitat d'equipaments. 
Segons l'advocat dels veïns, 
Daniel Jiménez, això es pot fer 
a través d'un nou conveni, 


entre la Generalitat, 
l'Ajuntament i l'actual junta 
del Palau, i d'alguna fórmula 
amb què «la fundació adquirís 
les finques». Avui, les finques 
són propietat de l'empresa 
Olivia Hotels, per bé que té 
barrada la possibilitat de fer-hi 
l'hotel per la suspensió de la 
tramitació i perquè la potestat 
de fer-hi res ara és de les 
administracions. Resolta la 
complexa qüestió de la propi¬ 
etat, una altra fórmula seria 
tornar les finques a la qualifi¬ 
cació primigènia d'equipa¬ 
ment docent i després fer un 
nou canvi de qualificació per 
ajustar-la a l'ús d'equipament 
que correspongués. Els veïns 
recelen dels moviments de 
l'Ajuntament i la Generalitat 
després de fer-se pública la 
querella. L'Ajuntament va 
assegurar que tiraria enrere la 
qualificació perquè tornés a 
ser d'equipaments, mentre 
que la Generalitat anunciava 
a corre-cuita, que embargaria 
una part de les finques per 
recuperar el patrimoni perdut, 
arran de la requalificació i l'at¬ 
urada del projecte. En tot cas, 
els veïns mantenen les 
demandes interposades en el 
seu moment contra el dicta¬ 
men de Patrimoni. 

DIMARTS DE 18 A 21H - DIJOUS l·l’11 A 13l·l 

L’Oficina d’Okupació a 
Barcelona dimarts i dijous 










Stop control 

Espionatge policial a la Universitat de València 


València.- Una denúncia del 
PP ha tret a la llum pública un 
cas d'espionatge policial a un 
acte cultural en un recinte de 
la Universitat de València. Tot i 
les múltiples evidències, la 
Delegació del Govern ho va 
tornar a negar. El passat dijous 
10 de juny dos actes d'ori¬ 
entació ben diferent es desen¬ 
volupaven a pocs metres. Per 

una banda, en el saló d'actes 
de la seu del Partit Popular, 
situada al carrer Quart número 
102, l'alcaldessa de València, 
Rita Barberà, presentava el 
seu nou web davant els seus 
simpatitzants. A pocs metres 
de la seu del PP, al saló d'actes 
del Jardí Botànic, es presenta¬ 
va el documental ''Més enllà 
del mur" sobre el viatge d'un 


grup de músics valencians i 
catalans, entre ells Obrint Pas, 
als territoris ocupats palestins. I 
entre ambdós actes, al prin¬ 
cipi del carrer Beat Gaspar 
Bono, una furgoneta model 
Citroen Berlingo de color 
blanc, amb al menys un agent 
de la Brigada d'Informació de 
la Policia Nacional fent 
tasques de vigilància i espi¬ 


onatge. 

Un escolta de Rita Barberà 
(agent de la Policia Local), 
havent detectat moviments 
sospitosos en la furgoneta, va 
demanar al conductor que s'h 
dentificara. Aquest es va iden¬ 
tificar com a agent de la 
Policia Nacional, més concre¬ 
tament de la Brigada 
d'Informació, i, segons la versió 
de Ricardo Peralta, delegat 
del Govern al País Valencià, 
l'agent descobert va indicar 
als responsables de seguretat 
del PP que es trobava real¬ 
itzant tasques de vigilància al 
Jardí Botànic. Segons un 
comunicat de premsa de la 
Delegació del Govern a 
València, Peralta atribueix el 
dispositiu policial a “temes i 
actes completament aliens al 
Partit Popular encara que es 
desenvoluparen en les 
inmediacions de la seua seu”. 
Una portaveu de la Delegació 
es va negar ahir a confirmar a 
l'Informatiu si el dispositiu poli¬ 
cial estava vigilant la pre¬ 
sentació del Botànic. “Ens 
remetem al comunicat”, va 
dir. 

Trenca 

cadenes!! 

Alfonso Hermoso Castillo 
C.P. Brians II 

Carretera de Martorell a 
Capellades km 23 

Sant Esteve Sesrovires 
08635 


L’agenda 


DIJOUS 17 DE JUNY - A LES 17:30l·l LOCALS GCT VIA LAIETANA 

Jornada antirepresiva:llibertat Alfonso 

DELDUOUS17 AL DIUMENGE 20 DE JUNY - CSO l_A FORSA 
Av. De la Fama n^41 Cornellà del Llobregat 

Jornades Europees d’Okupació 

duous 17 de juny 1 9:30h Pl. de la Vila St.Coloma de 
Gramanet 

Manifestació: Consistori dissolució 

DE L’1 AL 4 DE JULIOL - MONARS (ALTA GARROTXA) 

Jornades d’okupació Rural 


Edita: Col·lectiu Zitzània des de l’Espai Obert 
www.sindominio.net/zitzania 
93 530 68 76 <dimarts> - zitzania@sindominio.net 

Prou muntatges policials 

Empresonada per intent 
d’homicidi a Holanda 


Holanda.- Renata Zelazna és 
una jove anarquista vegana 
de Polònia. Recentment es va 
anar a Holanda per estudiar 
medicina veterinària i ara, 
després d'una sèrie d'esde¬ 
veniments desafortunats, és a 
la presó en condicions terri¬ 
bles i tement pel seu futur. Ella 
està sent acusada per les 
autoritats holandeses per 
intent d'assassinat. 

Degut a la construcció prop al 
seu pis, Renata també s'havia 
queixat en diverses ocasions, 
com la resta de veïns, sense 
resultat. Quan els empresaris 
portaren una nova màquina 
que era eixodidora, ella va 
anar al local per presentar les 
seves queixes directament. A 
la discussió un conductor va 
avançar cap a ella amb una 
màquina i un altre constructor 
la va tirar a terra, llavors 
Renata va llançar contra la 
màquina algunes pedres. 


Renata va tornar al seu pis i 
poc després la policia es va 
presentar. Immediatament li 
van comunicar que estava 
sent arrestada per la destruc¬ 
ció de la maquinària. Ella no 
creia que poguessin ser greus, 
i va continuar la preparació 
del sopar, però la policia va 
donar diversos passos cap 
endavant en un intent per 
aturar i va proclamar: "Vaig a 
fer servir la violència" i es va 
acostar a Renata. Ella, presa 
del pànic prengué un ganivet 
de cuina assenyalà al policia, 
pel que l'acusen d'intent 
d'homicidi. 

Escriure cartes de suport a: 

Renata Zelazna 

Penitentiare Inrichting Peel Ter 

T.A.V. Renata Zelazna 7138606 

cel 1 / 10 

Paterstraat 4 

5977 NM Evertsoord 

Holanda 

Ciclonudisme 

Nova marxa ciclonudista 


Barcelona.- Aquest any no 
s'havia organitzat la marxa 
ciclonudista a Barcelona així 
que de manera bastant 
espontànea es van cel.lebrar, 
dissabte passat, dos marxes 
amb molt poca gent partici¬ 
pant. En una de les marxes es 
plantejava fer un ciclo-picnic 
que finalment va acabar amb 
una paellada popular amb les 
veïnes i veïns en lluita del barri 
de la Barceloneta, desprès de 
baixar pel Psg. de Gràcia, les 


Rambles, Plaça Sant Jaume 
fins arribar al port. Per la tarde 
es va montar una festa funk 
per la llibertat de moviment, 
passant per la concentració 
en suport a la vaga de fam a 
l'interior del CIE de la Zona 
Franca que es feia a la 
Rambla del Raval i que va 
finalitzar a la platja. Més 
info:www.amicsdelabici.org 

Amics de la bici 

